Rosetta (sonda espacial)

Rosetta foi unha nave espacial robótica deseñada, construída e lanzada pola ESA, o seu obxectivo principal foi o cometa 67P/Churyumov-Gerasimenko.

O nome da sonda é unha homenaxe á Pedra Rosetta que permitiu a Jean-François Champollion descifrar os xeroglíficos exipcios, fai alusión ao obxectivo científico da misión de coñecer mellor os elementos mais antigos do sistema solar (asteroides e cometas). O nome do lander, Philae, fai referencia á illa do río Nilo onde se atopou o obelisco de Philae que permitiu coñecer as consoantes do exipcio.

A misión foi aprobada pola ESA no ano 1993. A data de lanzamento foi programada para xaneiro do 2003 e tiña coma obxectivo ir ao encontro do cometa 46P/Wirtanen no ano 2011. Atrasos no lanzamento da nave, co conseguinte peche da ventá de oportunidade, fixeron mudar o obxectivo ao cometa 67P/Churyumov–Gerasimenko.

O control da misión estivo a cargo da DLR.

 Instrumentación científica do orbitador 

 OSIRIS.- sistema de captación de imaxes.
 ALICE.- Espectrómetro de imaxes no canal ultravioleta.
 VIRTIS.- Espectrómetro de mapeo de imaxes nos canais visible e infravermello.
 MIRO.- Analizador de microondas.
 CONSERT.- Sonda de ultrasóns do núcleo do cometa.
 COSIMA.- Analizador de masas dos ións secundarios do cometa.
 GIADA.- Acumulador e analizador de impactos de graos e po cometario.
 MIDAS.- Sistema de análise de microimaxes.
 ROSINA.- Espectrómetro de ións.
 RPC.- Analizador de plasma
 RSI.- Sistema de análise de radio.

 Instrumentación científica do módulo de descenso Philae 
 APXS.- Espectrómetro de protóns e raios X.
 CIVA.- Sistema de recollida de imaxes. 
 CONSERT.- Sondaxe por ultrasóns do núcleo cometario.
 COSAC.- Experimento de mostraxe e composición cometaria. 
 MODULO PTOLOMEO.- Analizador de gases.
 MUPUS.- Sensor multiuso de superficie. 
 ROMAP.- Magnetómetro e monitor de plasma.
 SD2.- Dispositivos de mostraxe. 
 SESAME.- Experimento de monitorización de superficie eléctrica e ecústica, monitor de impacto de po.

 Cronoloxía da misión 
miniatura|Explicación da Misión Rosetta realizada por Manuel Andrade, profesor da USC.
 2 de marzo de 2004: Saída da Terra.
 4 de marzo de 2005: Primeira asistencia gravitacional terrestre.
 25 de febreiro de 2007: Asistencia gravitacional de Marte.
 13 de novembro de 2007: Segunda asistencia gravitacional terrestre.
 5 de setembro de 2008: Sobrevoo do asteroide 2867 Šteins.
 13 de novembro 2009: Terceira asistencia gravitacional terrestre.
 10 de xullo de 2010: Sobrevoo do asteroide 21 Lutetia.
 8 de xuño de 2011: Entrada en invernación de espazo profundo.

 Ano 2014 
 19 de xaneiro de 2014 - Saída da invernación de espazo profundo: Ás 10:00 UTC a computadora da sonda saíu do estado de invernación e comezou a restablecer os sistemas da sonda, restablecendo a comunicación co centro de control na Terra a través do complexo de comunicacións do espazo profundo Goldstone da NASA ás 18:18 UT.ESA's sleeping beauty wakes up from deep space hibernation
 Maior manobra para ó achegamento ao cometa: maio de 2014.
 Chegada do orbitador ao carón do Cometa: agosto 2014. Inserción orbital completa arredor do cometa 67/P.
 Aterraxe do lander Philae na superficie do cometa: novembro de 2014.

 Ano 2015 
 Aproximación mais pechada ao Sol: 13 de agosto 2015.
 Fin oficial da misión: 31 de decembro de 2015.

 Ano 2016 
 Fin definitivo da misión: 30 de setembro de 2016. A ESA escolleu esa data para impactar o orbitador no cometa.

 Notas 

 Véxase tamén 

 Outros artigos 
 2867 Šteins
 Ligazóns externas 
 Páxina web, centro de operacións e galería de imaxes na páxina da ESA.
 Misión Rosetta en NASA.gov
 Vídeo divulgativo da ESA (Inglés)
 Vídeo da misión Rosetta da DLR en Youtube.com

Categoría:Sondas espaciais
Categoría:Misión Rosetta